Ligte sneeu in Johannesburg veroorsaak choas op paaie | Maroela Media
Die sneeu het choas veroorsaak op die Goudstad se paaie. Paramedici van ER24 sê een persoon is beseer na vier botsings plaasgevind het in minder as 'n half uur. Paramedici was onderweg na 'n botsing in Meredale toe hulle op nog 'n botsing afgekom het tussen die Kliprivier- en Xavierweg afritte. Terwyl paramedici 'n man op die toneel behandel het, het hulle nog 'n botsing sien plaasvind. Daar was ook 'n botsing op die hoek van Rifle Range weg en Swartkoppies weg. ER24 het 'n beroep gedoen op motoriste om versigtig te ry in die weersomstandighede. Intussen is rampbestuurspanne in KwaZulu-Natal ontplooi om te soek na mense wat in die sneeu vasgekeer is. Talle vragmotors en motors is weens swaar sneeu op die N3 tussen die Tugela-tolhek en Van Reenenspas naby Harrismith vasgekeer. Die pad is gesluit.
Die N3 is vir verkeer gesluit en motoriste word aangeraai om die R103 as alternatiewe roete te gebruik.
Brrrrr… Lyk my ons is in vir 'n ding met hierdie koue, veral op die paaie. Dis jammer mense van Pretoria hoor net van die sneeu en moet steeds die slegte koue ontvang (daar is niks wat die koue eers die werd maak) haha